CELEX: 62017CN0097
Language: fi
Date: 2017-02-24 00:00:00
Title: Asia C-97/17: Kanne 24.2.2017 – Euroopan komissio v. Bulgarian tasavalta

18.4.2017   
            
            
               FI
            
            
               Euroopan unionin virallinen lehti
            
            
               C 121/17
            
         Kanne 24.2.2017 – Euroopan komissio v. Bulgarian tasavalta
   (Asia C-97/17)
   (2017/C 121/25)
   Oikeudenkäyntikieli: bulgaria
   
      Asianosaiset
   
   
      Kantaja: Euroopan komissio (asiamiehet: P. Mihaylova, C. Hermes)
   
      Vastaaja: Bulgarian tasavalta
   
      Vaatimukset
   
   Komissio vaatii unionin tuomioistuinta toteamaan, että
   
               —
            
            
               Bulgarian tasavalta ei ole noudattanut luonnonvaraisten lintujen suojelusta annetun direktiivin 2009/147/EY (1) 4 artiklan 1 kohdan mukaisia velvoitteitaan, koska se ei ole osoittanut lintujen suojelun kannalta tärkeää Rilan aluetta kokonaisuudessaan erityiseksi suojelualueeksi, ja se on jättänyt luokittelematta erityisiksi suojelualueiksi alueet, jotka ovat mainitun direktiivin liitteessä I lueteltujen lintulajien suojelemiseen lukumäärältään ja kooltaan sopivimmat alueet
            
         
               —
            
            
               Bulgarian tasavalta on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Nyt käsiteltävässä asiassa kyseessä on direktiivin 2009/147 liitteessä I lueteltujen useiden uhanalaisten lintulajien ja niiden elinympäristön suojelu Bulgarian kaakkoisosassa sijaitsevan Rilan vuoriston alueella. Lintujen suojelun kannalta tärkeä Rilan alue on yksi merkityksellisimmistä alueista sekä Bulgariassa että Euroopan unionissa yli 130 pesivän lintulajin suojelemiseksi. Eurooppalaisella tasolla 41 lajilla on luonnonsuojelulliselta näkökannalta merkitystä, ja yksi niistä on maailmanlaajuisesti uhanalainen.
   Direktiivin 2009/147 4 artiklan 1 kohdan mukaan direktiivin liitteessä I mainittujen lajien elinympäristöjä on suojeltava erityistoimin, jotta varmistetaan lajien eloonjääminen ja lisääntyminen niiden levinneisyysalueella. Kyseisen direktiivin 4 artiklan 1 kohdassa säädetään lisäksi, että jäsenvaltioiden on osoitettava erityisiksi suojelualueiksi näiden lajien suojelemiseen lukumäärältään ja kooltaan sopivimmat alueet.
   Komission mukaan Bulgarian tasavallan olisi pitänyt osoittaa lintujen suojelun kannalta tärkeä Rilan alue kokonaisuudessaan erityiseksi suojelualueeksi, mitä tämä ei kuitenkaan tähän mennessä ole tehnyt. Komissio esittää näyttöä lintujen suojelun kannalta tärkeän Rilan alueen, jota ei ole osoitettu erityiseksi suojelualueeksi, merkityksestä lintujen suojelulle.
   
      (1)  Luonnonvaraisten lintujen suojelusta 30.11.2009 annettu Euroopan parlamentin ja neuvoston direktiivi 2009/147/EY (EUVL 2009, L 20, s. 7).